SIA „Rīgas Austrumu klīniskā universitātes slimnīca”

Reģ. Nr. 40003951628

Hipokrāta iela 2, Rīga, LV-1038

Sarunu procedūras 

„Scintigrāfijas kameras „Infinia Hawkeye” pilna servisa apkopes pakalpojumu sniegšana”
RAKUS 2019/16S
ZIŅOJUMS
Rīgā, 
2019. gada 27.martā
Pasūtītāja nosaukums un adrese: SIA „Rīgas Austrumu klīniskā universitātes slimnīca”, Hipokrāta ielā 2, Rīgā, LV – 1038.
Iepirkuma identifikācijas numurs: RAKUS 2019/16S.
Iepirkuma līguma priekšmets: Scintigrāfijas kameras „Infinia Hawkeye” pilna servisa apkopes pakalpojumu sniegšana.
Iepirkuma komisijas sastāvs:

Komisijas priekšsēdētājs: 

V.Krūmiņš, stacionāra „Latvijas Onkoloģijas centrs” galvenais ārsts;

Komisijas locekļi:

U.Jaspers, Medicīnas tehnoloģiju daļas vadītājs;





I.Krūmiņa, Iepirkumu un līgumu daļas vadītāja;

I.Ostaškova, Medicīnas ierīču daļas vecākā medicīnas iekārtu inženiere;

Sekretāre: 




E.Tiltiņa, Iepirkumu un līgumu daļas juriste.

Eksperti: 

A.Šorubalko, Terapeitiskās radioloģijas un medicīnas fizikas klīnikas vadītājs;

R.Dreimanis, Klīniskās medicīnas fizikas un dozimetrijas daļas vadītājs.

Sarunu procedūras komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” valdes 2019. gada 7.marta lēmumu Nr. V1/01-01/19/120. 

Pamatojums sarunu procedūras piemērošanai:

SIA „Rīgas Austrumu klīniskā universitātes slimnīca” iepirkuma procedūras rezultātā ir iegādāta scintigrāfijas kamera „Infinia Hawkeye”.


Saskaņā ar iekārtas ražotāja tehnisko dokumentāciju, medicīnas iekārtas drošai ekspluatācijai, kā arī normatīvajos aktos noteikto prasību ievērošanai ir nepieciešams nodrošināt scintigrāfijas kameras „Infinia Hawkeye” tehnisko, profilaktisko, korektīvo apkopi un remontu. Iekārtai jānodrošina pilns tehniskais serviss, ieskaitot rezerves daļu nomaiņu. Šādu iekārtu apkopi un remontu var nodrošināt tikai iekārtas ražotāja apmācīti un sertificēti inženiertehniskie speciālisti. Iekārtai ir pieejas kods, lai ar to varētu veikt servisa manipulācijas. Šādu kodu iekārtai piešķir tikai autorizētam pārstāvim. Latvijas Republikā ražotāja „General Electric Medical Systems” autorizētais pārstāvis ir SIA „Tradintek”, kura rīcībā ir iepriekš minētā ražotāja apmācīti un sertificēti inženieri. Sarunu procedūra tika veikta, piemērojot Publisko iepirkumu likuma 8. panta septītās daļas 2. punkta b apakšpunktu.
Uz sarunām uzaicinātā pretendenta nosaukums: SIA „Tradintek”.
Pretendenta, ar kuru nolemts slēgt iepirkuma līgumu, nosaukums un līgumcena: SIA „Tradintek”, līgumcena – līdz 69 952,00 EUR bez PVN.

E.Tiltiņa, Iepirkumu un līgumu daļas juriste.

